# ארגוליס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מיקומו של ארגוליס ביוון

ארגוליס (Αργολίδα) בימינו אחד מ-51 מחוזות המשנה של יוון, הממוקם בחלק המזרחי של חצי האי פלופונס שביוון. ביוון העתיקה חבל הארץ שהיה תחת שליטת והשפעת הפוליס ארגוס.

גבולותיו הם: מחוז משנה קורינתוס בצפון, המפרץ הסרוני במזרח הים האגאי ומפרץ ארגוליס בדרום, וארקאדיה במערב. בנוסף קיים בצדו המזרחי של האי שטח ששייך גאוגרפית לארגוליס, אבל מנהלתית לאטיקה.

שטחו של ארגוליס מגיע ל 2,214 קמ"ר, ואוכלוסייתו ל105,770 נפש (נכון ל2001)

בירת מחוז המשנה היא נבפליון, אשר שימשה גם כבירה הראשונה של יוון המודרנית עד 1835.

ארגוליס ממוקם גאוגרפית על חצי אי שיוצא מתוך הפלופונס אל הים האגאי. בעוד חלקיו הצפון מזרחיים, מזרחיים ומערביים הררים, השטח בין מפרץ ארגוליס ובין תעלת קורינתוס הוא מישורי, ושימש כנתיב תחבורה ראשי לאורך ההיסטוריה, וכן כאדמת החקלאות העיקרית.

שטחה של ארגוליס העתיקה

ארגוליס העתיקה כללה גם בשטחה את החוף המערבי של מפרץ ארגוליס, (שטח שהיום שייך לארקאדיה), ובכך גבלה בחבל לאקוניה של ספרטה.

מרכז ארגוליס ומערבו מהווים את האדמה החקלאית העיקרית, והגידול העיקרי הוא תפוזים.

## [עריכה] היסטוריה

ישנם הוכחות ארכיאולוגיות שבארגוליס היה קיימת עיר בתחילת האלף השני לפני הספירה שקדמה לארגוס הדורית ולתרבות המיקנית, הפלאסגים, הילידים המקורים של יוון, כנראה שהחזיקו בעיר זו.

שרידיו של היישוב הכרתי הקדום מיקני מ1500 לפנה"ס עדיין קיימים מצפון לעיר ארגוס, שריד לתרבות המיקנית ששלטה באזור.

בתקופה המינואית המאוחרת((1580-1100 לפני הספירה) התפתחו מרכזי תרבות יוונים ראשונים, במיקני ובטיראניס, והשבטים ששכנו שם כנראה היו איכאים.

עם הפלישה הדורית בסוף האלף השני לפני הספירה נחרבה מיקני, ואיתה השלטון הכרתי על האזור. הדורים השתלטו על האזור, והעיר ארגוס נעשתה למרכזם, ולמרכז ארגוליס.(לתולדות ארגוליס מתקופת יוון הארכאית ועד הכיבוש הרומאי ראה ארגוס).

עם המלחמה של הרומאים עם הליגה האכאית ב146, נפלה ארגוס, ואיתה ארגוליס, ביחד עם כל הפלופונס לידי שלטון רומאי, ובכך סיימה את חייה כישות פוליטית עצמאית.

ביוון החדשה שימש האזור כאחד ממוקדי מלחמת העצמאות היוונית.

מ1833 עד 1899 ארגוליס וקרינתוס היו מאוחדים בתור מחוז משנה אחד, שכלל בתוכו את האיים במפרץ הסרוני. ב1909 אוחדו שני המחוזות בשנית, וב1949 הופרד מחוז המשנה ארגוליס מקרינתוס סופית.

בתחילת 1998 שיטפון בוצי ליד ארגוס גרם לנזק חקלאי שהעורך בין מאות למיליוני דולרים.

## [עריכה] ראו גם

- ארגוס
- הליגה האכאית
- פלופונס

מקור: http://he.wikipedia.org../../../%D7%90/%D7%A8/%D7%92/%D7%90%D7%A8%D7%92%D7%95%D7%9C%D7%99%D7%A1.html

קטגוריות: יוון | יוון: גאוגרפיה | יוון: מחוזות משנה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Ελληνικά
- Español
- Suomi
- Français
- Italiano
- Latina
- Nederlands
- Polski
- Português
- Русский
- Simple English
- Slovenčina
- Svenska